Document ID: 32003R1471

Ir-Regolament tal-Kummissjoni (KE) Nru 1471/2003
ta' l-20 ta' Awissu 2003
li qed jiftaħ proċedura għall-allokazzjoni ta' liċenzi ta' esportazzjoni għall-ġobnijiet li ser jiġu esportati fl-2004 lejn l-Istai Uniti ta' l-Amerika taħt ċerti kwoti li kienu riżultat tal-Ftehim GATT
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u l-prodotti mill-ħalib [1],kif l-aħħar emendati mir-Regolament (KE) No 806/2003 [2], u partikolarment l-Artikolu 30 tiegħu,
Billi:
(1) L-Artikolu 20 tar-Regolament tal-Kummissjoni (KE) Nru 174/1999 tas-26 ta' Jannar 1999 jippreskrivi regoli ta' applikazzjoni speċjali u dettaljati għar-rifużjonijiet ta' esportazzjoni fuq ħalib u l-prodotti mill-ħalib [3], kif l-aħħar emendat mir-Regolament (KE) Nru 1392/2003 [4], iżda liċenzi ta' esportazzjoni għall-ġobnijiet esportati lejn l-Istati Uniti ta' l-Amerika bħala parti mill-kwoti li jaqgħu taħt il-ftehim deċiż waqt negozjati ta' kummerċ multilaterali, jistgħu jiġu allokati skond proċedura speċjali li permezz tagħha importaturi preferuti fl-Istati Uniti jistgħu jiġu nnominati.
(2) Dik il-proċedura ser tinfetaħ għall-esportazzjoni waqt l-2004 u r-regoli addizzjonali relatati magħha ser ikunu stabbiliti.
(3) Għall-amministrazzjoni ta' importi l-awtoritajiet kompetenti fl-Istati Uniti jagħmlu distinzjoni bejn il-kwota addizzjonali mogħtija lill-Komunità Ewropea taħt l-Uruguay Round u l-kwoti li irriżultaw mit-Tokyo Round; billi liċenzi ta' esportazzjoni għandhom jiġu allokati mingħajr ma tintesa', fejn possibbli, d-distribuzzjoni ta' ċerti gruppi ta' prodotti skond l-għamla tal-kwota.
(4) Sabiex tiġi pprovduta stabilità u sigurtà għal min iħaddem u li irrappurta talbiet taħt din l-ordni speċjali, bix-xieraq li tiġi iffissata l-ġurnata li fiha l-applikazzjonijiet huma meqjusa li ġew irrappurtati għall-fini ta' l-Artikolu 1(1) tar-Regolament (KE) Nru 174/1999.
(5) Il-miżuri pprovduti f'dan ir-Regolament huma b'mod konformi ma' l-opinjoni tal-Kumitat tat-Tmexxija tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Liċenzi ta' esportazzjoni għall-prodotti li jaqgħu taħt Kodiċi NM 0406 ser jiġu esportati fl-2004 lejn l-Istati Uniti ta' l-Amerika taħt il-kwota addizzjonli li tirriżulta mill-ftehim deċiż waqt l-Uruguay Round (hawnhekk iżjed 'il quddiem magħruf bħala l-kwota UR) u l-kwoti dwar it-tariffi li rriżultaw oriġinarjament mit-Tokyo Round u ingħataw lill-Awstrija, lill-Finlandja u lill-Isvezja mill-Istati Uniti ta' l-Amerika fl-Uruguay Round lista XX (hawnhekk iżjed 'il quddiem magħrufa bħala l-kwota TR) imsejħa fl-Anness I ser tinħareġ skond id-disposizzjonijiet ta' l-Artikolu 20 tar-Regolament (KE) Nru 174/1999.
Artikolu 2
1. Applikazzjonijiet għal-liċenzi provviżorji ser ikunu rrappurtati lill-awtoritajiet kompetenti sa mhux aktar tard mill-1 sa l-10 ta' Settembru 2003. Mhux ser ikunu ammissibbli kemm-il darba ma jkunx jinsab fihom id-dettalji kollha msejħa fl-Artikolu 20(2) tar-Regolament (KE) Nru 174/1999 u d-dokumenti msemmija ġo fih.
2. Fejn, għall-istess grupp ta' prodotti msejħa fl-Anness I, kolonna 2, il-kwantità disponibbli hija maqsuma bejn il-kwota UR quota u l-kwota TR, liċenzi ta' l-applikazzjonijiet jistgħu jkopru biss waħda minn dawk il-kwoti u għandhom jindikaw il-kwota konċernata, billi jispeċifikaw l-identifikazzjoni tal-grupp u tal-kwota indikata fl-Anness I, kolonna 3.
3. Liċenzi ta' l-applikazzjonijiet għandhom ikopru mhux aktar minn 40 % tal-kwantità disponibbli għall-grupp ta' prodotti indikata fl-Anness I, kolonna 4, u għall-kwota konċernata.
4. L-applikazzjonijiet mhux ser ikunu ammissibbli kemm-il darba l-applikanti jiddikjaraw bil-miktub li ma rrappurtawx applikazzjonijiet għall-istess grupp ta' prodotti u l-istess kwota u jaċċettaw li ma jagħmlux hekk. Jekk applikant jirrapporta applikazzjonijiet differenti għall-istess grupp ta' prodotti u l-istess kwota ġewwa wieħed jew aktar mill-Istati Membri, l-applikazzjonijiet kollha tiegħu għandhom ikunu meqjusa inammissibbli.
5. Id-dettalji msejħa fil-paragrafi 1 u 2 ser ikunu preżentati skond il-mudell muri fl-Anness II.
6. Għall-iskopijiet ta' l-Artikolu 1(1) tar-Regolament (KE) Nru 174/1999, l-applikazzjonijiet kollha rrappurtati fil-limiti taż-żmien għandhom jiġu meqjusa li ġew irrappurtati nhar l-1 ta' Settembru 2003.
Artikolu 3
L-Istati Membri għandhom jinnotifikaw lill-Kummissjoni fi żmien ħamest ijiem utli tat-tmiem tal-perjodu għal irrappurtar ta' applikazzjonijiet ta' l-applikazzjonijiet irrappurtati għal kull grupp ta' prodotti u, fejn applikabbli, l-kwoti indikati fl-Anness I. In-notifikazzjonijiet kollha, inkluż notifikazzjonijiet "nil", għandhom isiru premezz ta' teleks jew fax fuq il-forma mudell li tidher fl-Anness III. Notifikazzjoni ser tinkludi għal kull grupp, u fejn applikabbli, għal kull kwota:
- lista ta' applikanti,
- il-kwantitajiet li applika għalihom kull applikant sensar żajbar permezz tal-kodiċi ta' rifużjoZi ta' esportazzjoni nomenklatura għall-prodotti tal-ħalib u permezz tad-deskrizzjoni tagħhom skond il-Harmonised Tariff Schedule ta' l-Istati Uniti ta' l-Amerika (2003),
- il-kwantitajiet ta' dawk il-prodotti esportati mill-applikant waqt it-tliet snin preċedenti,
- l-isem u l-indirizz ta' l-importatur nominat mill-applikant u jekk l-importatur huwiex fergħa ta' l-applikant.
Artikolu 4
Il-Kummissjoni skond l-Artikolu 20(3) sa (5) tar-Regolament (KE) Nru 174/1999, għandha tistabbilixxi l-allokazzjoni ta' liċenzi mingħajr dewmien u għandha tinnotifika l-Istati Membri ta' dan sa mhux aktar tard mill-31 ta' Ottubru 2003.
Artikolu 5
L-informazzjoni msejħa fl-Artikolu 3 ta' dan ir-Regolament u fl-Artikolu 20(2) tar-Regolament (KE) Nru 174/1999 għandha tkun ivverifikata qabel il-liċenzi sħaħ jinħarġu u sa mhux aktar tard mill-31 ta' Diċembru 2003.
Fejn jinstab li informazzjoni żbaljata ġiet provduta minn min iħaddem li għalih inħarġet liċenza provviżorja, il-liċenza għandha tiġi imħassra u s-siġurtà mitlufa.
Artikolu 6
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta' Awissu 2003.

Labels: 3
17
18